stanford-oval/wikipedia huggingface dataset:
הרשות הארצית לתחבורה ציבורית
רקע

עד לשנת 2000 שירותי התחבורה הציבורית באמצעות אוטובוסים סופקו ברובם על ידי אגד ודן. בהחלטת ממשלה משנת 1997 הוחלט להוציא בהדרגה חלק משירותי התחבורה הציבורית באוטובוסים מידי אגד ודן, לטובת חברות חדשות, וזאת על מנת להוריד את העלויות למדינה, להביא להפחתת תעריפי הנסיעה, ולייעל את השירות הניתן. בשנת 1998 הוקם אגף תחבורה ציבורית במשרד התחבורה בכדי לקדם את התהליך. בראשות האגף עמד יהודה אלבז.
בשנת 2000, לאחר שהוגש בג"ץ בנושא על ידי חברת אגד, החלה הרפורמה על ידי הוצאת קווים מאגד ודן באמצעות מנהלת תחבורה ציבורית (שהופעלה על ידי חברת 'לירד' בשנים 1998–2003 וחברת עדליא משנת 2003 ואילך). חברות אלה הן חברות ייעוץ פרטיות אשר נבחרו על ידי משרד התחבורה במכרז לנהל את הרפורמה. נכון לשנת 2014, קיימים כ-16 מפעילים המפעילים כ-32 אשכולות קווים ברחבי הארץ.
עוד בשנת 2007 המליצה ועדת סדן לבחינת הרפורמה בתחבורה הציבורית על הקמת רשות ארצית לתחבורה ציבורית יחד עם רשות לתחבורה ציבורית במטרופולין תל אביב.
לאור התרבות המפעילים הרבים ברחבי הארץ, תוך התרחבות אמצעי התחבורה השונים (הוספת קווי רכבת כבדה, הרכבת הקלה בירושלים, המטרונית בחיפה ועוד), והכנסת אמצעים דיגיטליים כגון הרב-קו, ובהתאם להמלצות ועדת טרכטנברג, הוקמה בשנת 2014 הרשות הארצית לתחבורה ציבורית במקום אגף תחבורה ציבורית. ראש הרשות הראשון היה מאיר חן שכיהן עד 2017. כשנה לאחר עזיבתו התמנה לתפקיד אמיר אסרף אשר כיהן בתפקיד עד 2020.
בינואר 2021 שינתה שרת התחבורה דאז מירי רגב את תנאי הסף לבחירת מנהל הרשות, כך שלא יידרש ניסיון בתחום התחבורה הציבורית. לתפקיד נבחר יעקב נתניהו, תושב ההתנחלות דולב ופעיל בליכוד ששימש כמנכ"ל עיריית חריש בחמש השנים שקדמו לבחירתו לתפקיד. המינוי אושר בהחלטת ממשלה ב-18 בינואר 2021. בנובמבר 2021 סיים נתניהו את תפקידו, זאת על רקע טענות על תפקודו. החליף אותו בתפקיד סגן ראש הרשות באותה עת, רן שדמי. בתחילה כממלא מקום ולאחר מכן במינוי קבוע שניתן על ידי השרה מירב מיכאלי. במהלך תקופתו רן שדמי הוביל את רפורמת התעריפים "דרך שווה". זמן מה לאחר היבחרה של השרה מירי רגב מחדש לתפקיד שרת התחבורה, ובשל חיכוכי דעות מקצועיים הנוגעים בין היתר לרפורמת "צדק תחבורתי" אותה ביקשה השרה להוביל, הודיע שדמי על סיום תפקידו בפברואר 2023. מספטמבר 2023 מכהן כראש הרשות עידן מועלם.
תפקידי הרשות

הצורך העיקרי ברשות הוא למעשה בחיזוק הרגולציה ותכלול של כלל המפעילים של התחבורה הציבורית בארץ על מנת להפוך אותה לנגישה יותר.
לדוגמה, הקמת הרכבת הקלה בגוש דן חוצה חמש רשויות שונות, והקמתה מתעכבת לא פעם בגלל תאום הנדרש בין הרשויות השונות.
בהמלצות ועדת טרכטנברג הומלץ על הקמת רשויות תחבורה מטרופוליניות שיהיו כפופות לרשות הארצית אך המלצה זו איננה מיושמת נכון ל-2018.
קידום רפורמות ארציות בתחום התחבורה הציבורית
הנהגת כרטיס חכם
הפעלת מרכז מידע ארצי
בקרה על פעילות המפעילים
רפורמה בתעריפי נסיעה
רפורמה במתן רישיונות בקווי שירות במוניות
בחינת מערך התחבורה הציבורית ברשויות מקומיות
הנחיות לתכנון תחבורה ציבורית
קידום מערכות הסעת המונים במטרופולינים
קידום טכנולוגיות תחבורתיות
ריכוז סמכויות ביצוע בתחום התחבורה הציבורית אשר הופקדו עד להקמת הרשות בידי גופים אחרים פנים וחוץ משרדיים.
הקמת מבנה ארגוני חדש תומך רפורמות המאפשר יכולת פיקוח על רשויות מטרופוליניות בכל תחומי הפעילות.
אגפים

אגפים בכירים:
תחבורה ציבורית
כלכלה בתחבורה ציבורית
אגף יישום מערכות תחבורה ציבורית
רכבות
פרויקטים וטכנולוגיות
תכנון ומדידה
אגף תכנון
אגף מדידה, מחקר ומידע
נוסעים - בהקמה
נדל"ן - בהקמה
אגפים נוספים:
פיקוח בקרה ורמת שירות
ארגון, מנהל ופרויקטים (מטה)
מתאם תחבורה ומפקח על התחבורה באזור יהודה ושומרון
טכנולוגיות
הפעלה ורישוי
נגישות
רישוי ומשק לשעת חירום
הנדסה
בטיחות וניהול סיכונים
תעריפים וכרטוס
סובסידיות
מכרזים והתקשרויות
תשתיות
ראו גם

מוקד כל קו
דיני פניות ציבור בנושאי תחבורה במשרדי מדינת ישראל
לקריאה נוספת

דו"ח ועדת סדן לרפורמה בתחבורה הציבורית, משרד התחבורה, 2007
רגולציה של שירותי התחבורה הציבורית באוטובוסים בישראל, מכון ון ליר בירושלים, פברואר 2014
הצגת הרשות בכנס תחבורה ציבורית, ספטמבר 2014
הרשות הארצית לתחבורה ציבורית הקימה אגף למערכות מידע, 27 בנובמבר 2014
אורן דורי, "חברות אוטובוסים שלא ייתנו שירות ראוי - יאבדו קווים", באתר TheMarker‏, 19 בינואר 2017
הערות שוליים

1 2 3  יורם עידה וגל טלית, מכון ון ליר בירושלים, 2014
↑   דניאל שמיל, אחרי 16 שנה: מנהל האגף לתחבורה ציבורית פורש מתפקידו, באתר TheMarker‏, 28 באוקטובר 2013
↑   אורן דורי, האיש שהקים את הרשות הלאומית לתחבורה ציבורית פורש מתפקידו, באתר TheMarker‏, 8 בספטמבר 2017
↑  ליאור גוטמן, מנהל רשות התחבורה הציבורית פורש - בדרך לניהול פרויקט מנהרות הכרמל, באתר כלכליסט, 9 באוגוסט 2020
↑   אסנת ניר, אחרי שמירי רגב שינתה את תנאי הסף: איש ליכוד ייבחר לתפקיד הבכיר בתחבורה, באתר TheMarker‏, 11 בינואר 2021
↑  אישור מינוי מנהל הרשות הארצית לתחבורה ציבורית במשרד התחבורה והבטיחות בדרכים, באתר ממשל זמין, ‏18 בינואר 2021 (באנגלית).
↑  יובל שדה, טענות להתנהלות אגרסיבית וחוסר ניסיון: ראש רשות התחבורה הציבורית מסיים את תפקידו, באתר כלכליסט, 22 בנובמבר 2021
↑  הודעת דוברות, אושר מינויו של רן שדמי למנהל הרשות הארצית לתחבורה ציבורית, באתר משרד התחבורה, ‏05.09.2022
↑  אסף זגריזק, ‏שני בכירים במשרד התחבורה התפטרו. אחרים בעקבותיהם? | בלעדי, באתר גלובס, 27 בפברואר 2023
↑  הודעת דוברות, [אושר מינויו של רן שדמי למנהל הרשות הארצית לתחבורה ציבורית מינוי עידן מועלם לתפקיד מנהל הרשות הארצית לתחבורה ציבורית], באתר משרד התחבורה, ‏31.07.2023
| ישראל מוסדות ממשלתיים בישראל |
| --- | --- | --- |
| כלכלה | המוסד לביטוח לאומי • שירות התעסוקה • רשות התחרות • בנק ישראל • רשות המסים בישראל • רשות ניירות ערך • הלשכה המרכזית לסטטיסטיקה • מכון התקנים הישראלי • רשות החברות הממשלתיות • הרשות הלאומית להסמכת מעבדות • רשות שוק ההון, ביטוח וחיסכון • רשות החדשנות • הרשות להגנת הצרכן ולסחר הוגן • רשות ההשקעות |  |
| תחבורה | הרשות הלאומית לבטיחות בדרכים • רשות שדות התעופה • רשות התעופה האזרחית • רשות הספנות והנמלים • הרשות הארצית לתחבורה ציבורית |  |
| אנרגיה ותשתיות | רשות החשמל • רשות הגז הטבעי • רשות המים |  |
| סביבה | רשות הטבע והגנים • רשות העתיקות • השירות המטאורולוגי הישראלי |  |
| בינוי ושיכון | המרכז למיפוי ישראל • הרשות הממשלתית להתחדשות עירונית • רשות מקרקעי ישראל • הרשות לאכיפה במקרקעין • מינהל התכנון • הרשות לפיתוח והתיישבות הבדואים בנגב |  |
| דת | הרבנות הראשית לישראל • מערך הגיור |  |
| תקשורת וטכנולוגיה | רשות השידור (בעבר) • תאגיד השידור הישראלי • הרשות השנייה לטלוויזיה ולרדיו • המועצה לשידורי כבלים ושידורי לוויין • דואר ישראל (בעבר) • ארכיון המדינה • לשכת העיתונות הממשלתית • מערך הסייבר הלאומי • רשות התקשוב הממשלתי • מערך הדיגיטל הלאומי |  |
| חברה | רשות השירות הלאומי-אזרחי • הרשות לשיקום האסיר  • הרשות לקידום מעמד האישה  • הרשות לפיתוח כלכלי של מגזר המיעוטים • מבקר המדינה • נציבות פניות ילדים ונוער בהשמה חוץ ביתית • הרשות לזכויות ניצולי השואה • יד ושם • הרשות לפיתוח כלכלי-חברתי של המגזר החרדי |  |
| בריאות | רשות בתי החולים הממשלתיים (בעבר) • התאגיד לפיקוח וטרינרי |  |
| משפטים | רשות התאגידים • רשות האכיפה והגבייה • הרשות לאיסור הלבנת הון ומימון טרור • היחידה הממשלתית לחופש המידע • הרשות להגנת הפרטיות • רשות הפטנטים • הרשות לרישום והסדר זכויות מקרקעין |  |
| חינוך | המועצה להשכלה גבוהה |  |
| ביטחון לאומי | שירות בתי הסוהר • הרשות הארצית לכבאות והצלה • הרשות להגנה על עדים • רשות המאגר הביומטרי הלאומי • הרשות הלאומית לביטחון קהילתי |  |
| פנים | רשות האוכלוסין וההגירה |  |
| ביטחון | רשות מעברים יבשתיים • הרשות לפינוי מוקשים • רשות חירום לאומית |  |
| --- | --- |
בקרת זהויות :  NLI: 987007518957405171
סטיבן אמל

| --- | --- |

סטיבן אמל, 2017
 לידה:  8 במאי 1981 (בן 43) טורונטו קנדה
 מדינה:  קנדה 
 תקופת הפעילות:  מ-2004
 מקום לימודים:  St. Andrew's College 
 בת זוג:  קסנדרה ג'ין
 מספר צאצאים:  2
 פרופיל ב-IMDb
 חתימה:   
 
סטיבן אדם אמל (באנגלית: Stephen Adam Amell; נולד ב-8 במאי 1981) הוא שחקן קולנוע וטלוויזיה קנדי ומתאבק מקצועי, המוכר בעיקר בזכות גילום דמותו של אוליבר קווין בסדרת גיבורי-העל "החץ" ברשת The CW.
ביוגרפיה

אמל נולד בטורונטו, אונטריו, קנדה, בנם של סנדרה אן בולט ותומאס ג'יי אמל. הוא בן דודו של השחקן רובי אמל. לאחר סיום לימודי התיכון, למד מכללת סנט אנדרו, מכללה פרטית-עצמאית לבנים בלבד בעיר אורורה שבאונטריו.
קריירה > משחק

בשנת 2004 אמל הופיע לראשונה בטלוויזיה, בעונה הרביעית של סדרת הטלוויזיה "הכי גאים שיש". בשנת 2005, גילם את אדם בעונה הראשונה של סדרת הטלוויזיה "Dante's Cove" והוא הוחלף בעונה השנייה על ידי ג'ון פלמינג. בנוסף, הוא התארח בסדרות "אנשים יפים" ו"נעדרים".
ב-2007 אמל זכה בפרס ג'מיני על תפקיד האורח בסדרת הטלוויזיה הקנדית "ReGenesis" והיה מועמד באותה השנה לפרס ג'מיני בקטגוריית צוות השחקנים הטוב ביותר על הופעתו בדרמה הטלוויזיונית "Rent-a-Goalie".
בשנת 2010, הוא הופיע בתפקידי משנה במספר סדרות טלוויזיה ביניהן: "בלו מאונטיין סטייט" ו"CSI: מיאמי".
בשנת 2011, הופיע בעונה השנייה של הסדרה "יומני הערפד" בתפקיד אדם הזאב "בראדי", והתארח בסדרות: "CSI", "מצויד" ו"90210".
בינואר 2012 לוהק לתפקיד הראשי בסדרת הטלוויזיה "החץ" מטעם רשת The CW, עיבוד טלוויזיוני של דמות הקומיקס החץ הירוק מבית DC קומיקס. תפקיד שהעניק לו הכרה רבה והוא הופיע בתפקיד זה גם בפרק הבכורה של הסדרה "הפלאש", המתבססת על דמותו של הפלאש, בארי אלן.
ב-2015 לוהק אמל לגלם את דמותו של קייסי ג'ונס בסרט ההמשך לעיבוד הקולנועי המצליח של קבוצת גיבורי העל הבדיונית "צבי הנינג'ה", סרט ההמשך "צבי הנינג'ה: יוצאים מהצללים" הסרט עלה לאקרנים ב-3 ביוני 2016.
בשנת 2019 כיכב לצד בן דודו רובי אמל בסרט הפעולה-מדע בדיוני הקנדי "קוד 8", אשר מבוסס על סרט קצר באותו משנת 2016, בו גם כיכבו השניים.
בשנת 2021 החל לככב בסדרת הדרמה "Heels" בתור ג'ק ספייד, הבעלים של מופע היאבקות מקצועית שבו הוא גם משתתף כמתאבק.
קריירה > היאבקות מקצועית > WWE

ב-23 באוגוסט 2015, אמל התמודד בקרב זוגות באירוע סאמרסלאם, ובו ניצח עם נוויל את קינג בארט ואת סטארדאסט.
קריירה > היאבקות מקצועית > All In

ב-1 בספטמבר 2018, אמל התחרה בקרב היחידים הראשון שלו באירוע All In, ובו נוצח על ידי המתאבק כריסטופר דניאלס.
קריירה > היאבקות מקצועית > All Elite Wrestling

ב-29 בפברואר 2020, הופיע אמל באירוע Revolution של ארגון ההיאבקות All Elite Wrestling‏ (AEW), כשליווה את קודי רודס לקרב שלו מול MJF.
חיים אישיים

ב-8 בדצמבר 2007 נישא לדוגמנית קרוליין לורנס. בשנת 2010 השניים התגרשו.
ב-25 בדצמבר 2012 נישא לדוגמנית והשחקנית האמריקאית קסנדרה ג'ין בטקס פרטי באיים הקריביים, וטקס ציבורי בניו אורלינס במאי 2013. לזוג נולדה בת באוקטובר 2013 ובן שנולד בחודש מאי 2022.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | הרסיסים של טרייסי | בלש |  |
| 2007 | לסגור מעגל | טדי גורדון |  |
| 2009 | צרחנים: המצוד | גיא |  |
| 2016 | צבי הנינג'ה: יוצאים מהצללים | קייסי ג'ונס |  |
| 2019 | קוד 8 | גארט קלטון | גם מפיק בפועל |
| 2024 | קוד 8: חלק שני (אנ') | גארט קלטון | גם מפיק |
| TBA | 86 | טרייסי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | הכי גאים שיש | מדריך ספינינג | 2 פרקים |
| 2004 | דגראסי: הדור הבא | שומר סף | פרק: "Ghost in the Machine: Part 2" |
| 2005 | נעדרים | איאן הרינגטון | פרק: "Paper Anniversary" |
| 2005 | Tilt | בל-בוי | פרק: "Rivered" |
| 2005 | אנשים יפים | ג'ייסון | 5 פרקים |
| 2005 | Dante's Cove | אדם | 2 פרקים |
| 2006 | הבית הסמוך | באדי הרלסון | סרט טלוויזיה של Lifetime |
| 2006 - 2008 | Rent-a-Goalie | בילי | 18 פרקים |
| 2007 | התחדשות | קרייג | 2 פרקים |
| 2007 - 2009 | Da Kink in My Hair | מת'יו | 4 פרקים |
| 2007 - 2012 | הארטלנד | ניק הארוול | 6 פרקים |
| 2009 | נקודת שבירה | פיטר הנדרסון | פרק: "Exit Wounds" |
| 2010 | בלו מאונטיין סטייט | טראוויס מק'אנה | 2 פרקים |
| 2010 | CSI: מיאמי | פיטר | פרק: "Sleepless in Miami" |
| 2010 | NCIS: לוס אנג'לס | אנדרו ויבר | פרק: "Bounty" |
| 2010 | אהבה על הקרח 4: אש וקרח | פיליפ | סרט טלוויזיה של Freeform |
| 2011 | יומני הערפד | בריידי | 2 פרקים |
| 2011 | CSI | איי.ג'יי | פרק: "73 Seconds" |
| 2011 | Justice for Natalee Holloway | ג'ורדן ואן דר סלוט (אנ') | סרט טלוויזיה של Lifetime |
| 2011 | מצויד | ג'ייסון | תפקיד ראשי (עונה 3); 10 פרקים |
| 2011 | 90210 | ג'ים | 2 פרקים |
| 2011 - 2012 | הבחורה החדשה | קייל | 2 פרקים |
| 2012 | מרפאה פרטית | סקוט בקר | 7 פרקים |
| 2012 - 2020 | החץ | אוליבר קווין / החץ הירוק | תפקיד ראשי (8 עונות); 170 פרקים |
| 2013 | כשהלב קורא | ויין דילייני | סרט טלוויזיה של הולמרק |
| 2014 - 2019 | הפלאש | אוליבר קווין / החץ הירוק | 8 פרקים |
| 2015 - 2016 | ויקסן | אוליבר קווין / החץ הירוק | דיבוב; 7 פרקים |
| 2016 - 2020 | אגדות המחר | אוליבר קווין / החץ הירוק | 6 פרקים |
| 2017 - 2019 | סופרגירל | אוליבר קווין / החץ הירוק | 3 פרקים |
| 2019 | באטוומן | אוליבר קווין / החץ הירוק | פרק: "Crisis on Infinite Earths: Part Two" |
| 2021 - הווה | Heels | ג'ק ספייד | תפקיד ראשי; 8 פרקים |
הערות שוליים

↑  טוויטר, באתר mobile.twitter.com
| --- | --- |
בקרת זהויות :  BNE: XX5406262  BnF: cb16951021s (data)  GND: 1142432785  ISNI: 0000 0004 3535 1863  LCCN: no2015049168  NTA: 370404521  SUDOC: 224391429  VIAF: 306376869   WorldCat (עם VIAF): 306376869 
אמל בספטמבר 2014, בצילומי הסדרה "החץ"
ליאור הוכמן

| --- | --- |

 לידה:  1969 (בן 56 בערך) נתניה ישראל ישראל
 מדינה:  ישראל 
 השתייכות:   צבא הגנה לישראל חיל השריון חיל השריון
 תקופת הפעילות:  1987–2013 (כ־26 שנים)
 דרגה:    אלוף-משנה
 תפקידים בשירות
 מפקד קורס מפקדי טנקים  מפקד גדוד 82  מפקד גדוד 198  ראש ענף התכנון של זרוע היבשה  מפקד גדוד 9  מפקד חטיבת קרייתי  מפקד המרכז לאימונים באש במל"י  מפקד חטיבה 460
 פעולות ומבצעים
 האינתיפאדה הראשונה    המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה
 
ליאור הוכמן (נולד בשנת 1969) הוא קצין צה"ל במילואים, השתחרר בדרגת אלוף-משנה, בתפקידו האחרון כיהן כמפקד חטיבה 460, חטיבת ההכשרות של חיל השריון.
ביוגרפיה

הוכמן נולד וגדל בנתניה. את לימודיו התיכוניים עשה בתיכון שרת המקומי.
שירות וקריירה צבאית

בנובמבר 1987 התגייס לחיל השריון והוצב בגדוד 9 של חטיבה 211. עבר הכשרה כלוחם וקורס מפקדי טנקים, שלאחריו נותר לשרת בבסיס שיזפון בתפקידי הדרכה. בהמשך הוא השלים קורס קצינים וחזר לחטיבה 211 שם שימש כמפקד מחלקה וסגן מפקד פלוגה. בהמשך עבר קורס מפקדי פלוגות ועבר אל חטיבה 7 לתפקיד מפקד פלוגת צמ"פ בגדוד 82. לאחר מכן היה מפקד פלוגה מבצעית בגדוד 82, בעת שהגדוד עסק בלחימה בדרום לבנון. במסגרת זו פיקד על מוצב הבופור. לאחר מכן מונה למפקד קורס מפקדי טנקים, ושימש סגן מפקד גדוד 82. לאחר תקופת לימודי תואר ראשון במשפטים ומנהל עסקים במרכז הבינתחומי הרצליה מונה לקצין אג"ם של חטיבה 7.
ב-2001 מונה למפקד גדוד 82 ופיקד עליו במבצע חומת מגן. בהמשך מונה למפקד גדוד 198 בחטיבה 460, ולראש ענף התכנון של זרוע היבשה. במלחמת לבנון השנייה נקרא להחליף את מפקד גדוד 9 של חטיבה 401, אפי דפרין, שנפצע באורח קשה בקרב בסלוקי, הוא המשיך בתפקיד מספר חודשים לאחר המלחמה עד חזרתו של דפרין לתפקיד. במאי 2007 קודם לדרגת אלוף-משנה ומונה למפקד חטיבת קרייתי, חטיבת שריון במילואים שהוסבה במהלך כהונתו מטנקי מרכבה סימן 1 למרכבה סימן 4. במקביל הדריך בקורס מפקדי פלוגות ובקורס מפקדי גדודים, ויצא ללימודי תואר שני. במרץ 2010 מונה למפקד המרכז לאימונים באש במרכז הלאומי לאימונים ביבשה. ביולי 2011 מונה למפקד חטיבה 460.
בנובמבר 2012 החליט הרמטכ"ל, בני גנץ, למנותו למפקד עוצבת המפץ בפיקוד הצפון, אך בסופו של דבר המינוי בוטל ויעקב בנג'ו מונה לתפקיד, וזאת לאחר שנחשד בהונאה של נשים בזהות בדויה בתמורה למין.
לאחר השחרור מהשירות הצבאי

לאחר שחרורו החל לעבוד בחברת כתר פלסטיק בה הוא משמש מנהל יחידת מחסני כתר.
הערות שוליים

↑  אל"ם ליאור הוכמן, שריון 40, פברואר 2012, עמ' 7, באתר "יד לשריון"
↑  אבי יששכרוף, עמוס הראל, גבורת הלוחמים לא חיפתה על כישלון הפיקוד בסלוקי, באתר הארץ, 29 בינואר 2008
↑  מעוניינים לשדרג ל-4?, אתר צה"ל, 9 בנובמבר 2009
↑  לילך שובל, ‏תא"ל מוטי אלמוז ימונה לקצין החינוך הראשי של צה"ל, באתר "ישראל היום", 13 בנובמבר 2012
↑  לילך שובל, אחריהן: תא"לית רביעית בצה"ל, באתר ישראל היום, 15 באוקטובר 2013
↑  המהדורה‏, "המח"ט המתחזה": בגלל הטרדה מינית קידומו עוכב בעבר. המהדורה, באתר וואלה, 20 באוגוסט 2013
מחלף מיתר

| --- | --- |
מחלף מיתר נמצא בצד ימין של המפה, משמאל אליו נמצא מחלף שוקת
מחלף מיתר נמצא בצד ימין של המפה, משמאל אליו נמצא מחלף שוקת
 תאריך הקמה:  2021
 מיקום:  שוקת, מיתר
 כבישים במחלף:  כביש 60, כביש 31
 אתרים סמוכים:  פארק התעשייה שוקת, קריית המודיעין
 קואורדינטות:  31°18′29″N 34°54′07″E﻿ / ﻿31.308183060506°N 34.902026012695°E﻿ / 31.308183060506; 34.902026012695
  (למפת צפון הנגב מוגדלת) מחלף מיתר(למפת צפון הנגב רגילה) מחלף מיתר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף מיתר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף מיתר
 
מחלף מיתר הוא מחלף יהלום שנמצא באזור שהיה בעבר צומת שוקת, ומחבר בין כביש 60 וכביש 31. הוא משמש את נוסעי כביש 6 הסמוך, ובעתיד ישמש המחלף את עובדי פארק התעשייה שוקת שיוקם בסמוך למחלף, וכן את החיילים המשרתים בקריית המודיעין הסמוכה.
מלבד זאת במסגרת הקמתו של המחלף יוקם גשר סנסנה שיעבור מעל נחל סנסנה בכביש 31.
היסטוריה

עוד בספטמבר 2016 בעת חניכת כביש 31 המחודש הבטיח שר התחבורה, ישראל כ"ץ כי יוקם מחלף חדשני במקום צומת שוקת הוותיקה.
במאי 2018 החלו העבודות להקמת המחלף.
ביולי 2018 פרסמה חברת חוצה ישראל מכרז לאיתור קבלן שיהיה המבצע לפרויקט בניית מחלף יהלום בין כביש 31 לכביש 60, לרבות רמפות וצמתים מרומזרים בירידות מכביש 31, עלותו שהמחלף הוערכה בכ-200 מיליון שקלים.
בינואר 2019 פורסם כי נמצאה חברה זוכה במכרז להקמת מחלף מיתר ועל פי המרכז העבודות יסתיימו עד תחילת שנת 2021.
במרץ 2020 נפתח חלק מהמחלף החדש, לאחר הזזת מספר קטעים מכביש 31 וכביש 60 וכן התקנת מספר רמזורים.
ב-12 בינואר 2021 נפתח המחלף לתנועה.
הערות שוליים

↑  בן שיף, משרד התחבורה התחייב: יוקם מחלף מיתר החדש, ‏18 בספטמבר 2016
↑  הבטיחו וקיימו: מתחילות העבודות על מחלף מיתר החדש, באתר מקומנט דרום, ‏22 במאי 2018
↑  יעקב סיטרוק דהן, מחלף מיתר יוצא לדרך, באתר עיתון שבע, ‏4 ביולי 2018
↑  פרסום ראשון: העבודות על מחלף מיתר יסתיימו בתוך שנתיים, באתר רדיו דרום, ‏7 בינואר 2019
↑  יהלי אוזן, הלילה: שינויים בהסדרי התנועה בצומת שוקת, ‏3 במרץ 2020
↑  ענת רואה, מחר ייפתח לתנועה מחלף מיתר החדש: מערד לתל אביב ללא רמזורים, באתר כלכליסט, 20 בינואר 2021
בלילה על הדשא

| --- | --- |
 סינגל בביצוע להקת פיקוד הצפון
 יצא לאור:  1977 
 שפה:  עברית 
 אורך:  4.25 דק' 
 לחן:  יאיר רוזנבלום 
 
"בלילה על הדשא" הוא שיר שביצעה להקת פיקוד הצפון. את מילות השיר כתבה אסתר ניצב ללחן שחיבר יאיר רוזנבלום. השיר הופיע בתוכניתה של להקת פיקוד הצפון "בלילה על הדשא", שכללה את שיריו של רוזנבלום. השיר הופיע במצעד רשת ג' לראשונה ב"פינה לשיפוטכם" ב-17 בינואר 1977, וצעד בו במשך 14 שבועות. ב-21 במרץ 1977 השיר הגיע לראש המצעד, בו נשאר במשך שלושה שבועות רצופים. השיר זכה להצלחה גדולה, וזכה במקום השני במצעד השנתי העברי 1977.
רקע

יאיר רוזנבלום כתב את לחן השיר כחלק מהפסקול שחיבר בשנת 1974 לסרט "צ'רלי וחצי". המנגינה מופיעה בעיבודים שונים כמוזיקת רקע לאורך כל הסרט, בעיקר בקטעים הנוגים, ומופיעה במלואה בעיבוד דרמטי מתגבר בסצנות הסיום, בהן עוזב גיבור הסרט מיקו את ישראל.
שלוש שנים לאחר צאת הסרט, חיברה אסתר ניצב את מילות השיר, לזכרו של שלמה ארד שהיה בן כיתתה בקיבוץ בית זרע. ארד נהרג ב-1975 בהתרסקות ההרקולס בג'בל חלאל שבצפון סיני. ארד היה מוזיקאי והשורה האחרונה בשיר עוסקת בקולו הערב: ”במקהלה לילית שקטה ומאולתרת/שרים שלושה, שרים גם ארבעה קולות...”.
סולנית הלהקה הייתה ורדה גורן, שבשנים לאחר שחרורה הייתה חלק מלהקת "קסם", והשתתפה בכמה תחרויות קדם-אירוויזיון.
מילות השיר שחיברה ניצב מתארות אווירת קיבוץ שלווה ורגועה, בה גרו בני היישוב הישראלי המבוסס, בניגוד לסרט המקורי בו מאופיינים המזרחים בחיי דלות ועוני אך שמחים בחלקם. עיבוד השיר מזכיר מוזיקה רוסית נושנה המתאפיינת בהתלכדות ושהייה יחד בדומה לשירי להקות צבאיות רבים כמו "גשם אחרון".
השיר זכה להצלחה גדולה ונבחר במקום 25 במצעד שירי הלהקות הצבאיות של אתר MOOMA בשנת 2004.
הערות שוליים

↑  אבישי מתיה‏, תמיד עולה המנגינה: 70 ליאיר רוזנבלום, באתר וואלה, 6 בינואר 2014
↑  יאיר רוזנבלום באתר "שרים במדים" - הלהקות הצבאיות
↑  שלמה ארד
↑  עמ' 140, ניצן ארז, אמנות הקולנוע, תולדות הקולנוע תשע"א 2009/10
↑  איתמר זהר, אם יש לי מיתרים הם מתנגנים ברטט – 15 שנה למותו של יאיר רוזנבלום, 26 באוגוסט 2011
יום טוב המון

יום טוב המון בימי המנדט הבריטי
יום טוב המון (י"ז בתמוז תרל"ג, יולי 1873, איסטנבול – 16 בספטמבר 1952, ירושלים) היה שופט ועורך דין עברי בירושלים בסוף תקופת השלטון העות'מאני, ומייסד שכונת רוממה בירושלים.
קורות חייו

המון נולד באיסטנבול למשפחה יהודית ספרדית מיוחסת, מצאצאיהם של משה המון (אנ'), יועץ ורופא החצר של הסולטאן סולימאן המפואר, ובנו יוסף אמון שהיה רופאו של הסולטאן סלים הראשון. בני משפחתו עסקו רובם ככולם במקצועות חופשיים: אֶחיו מנחם המון ויעקב המון היו רופאים, וקרובו יצחק המון היה פרופסור בבית הספר הגבוה למתמטיקה וכלכלה באיסטנבול לפני מלחמת העולם.
המון התחנך בבית הספר של חברת כל ישראל חברים והצטיין בלימודיו, ואחר-כך המשיך ללימודים במוסדות חינוך ממשלתיים. לאחר מכן למד באוניברסיטת איסטנבול ובשנת 1902 הוסמך במשפטים. בשנות עבודתו הראשונות כעורך דין צבר ניסיון רב בענייני קרקעות. לאחר מהפכת הטורקים הצעירים (1908) עלה לארץ ישראל ב-1909. בחורף 1910 התמנה לשופט בבית המשפט המחוזי בירושלים, תפקיד שבו כיהן עד תקופת מלחמת העולם הראשונה (1914). בתחילת המלחמה הוא התבקש לעבור לשרת בעיר חלב שבסוריה. מכיוון שסירב לעזוב את ירושלים הוא בחר במקום להתפטר מתפקידו כשופט והחל לעבוד כעורך דין בירושלים. היה פעיל בתנועת ההתעת'מנות. בשנת 1917 גורש מירושלים לאיסטנבול על ידי השלטונות. לאחר המלחמה שב לירושלים והמשיך לעסוק בעריכת דין יחד עם חברו עורך הדין תופיק עדס. מספר רישיונו בלשכת עורכי הדין היה מ.ר 5.
קורות חייו > הקמת שכונת רוממה

מומחיותו של המון בחוק העות'מאני ובנושאי קרקעות אפשרה לו לשמש כבורר בסכסוך בין בעלי קרקעות ערביים מליפתא ושייח' באדר. הוא פסק כי עליהם למכור את שטח המריבה, והצליח יחד עם קבוצה מחבריו לרכוש את המקום, בשנת 1921 במטרה להקים בה שכונה יהודית, הקרויה היום שכונת רוממה. הבית שהקים בשכונה נמצא ברחוב שלימים נקרא על שמו, רח' המון 3.
המון נפטר בשנת 1952, בגיל 79. הוא קבור בהר המנוחות בירושלים. תיקיו האישיים, שנמצאו לאחרונה במרתף הבית שבו גר עד מותו, נמסרו לרשות הארכיון הציוני המרכזי.
הערות שוליים

↑  יום טוב המון באתר GRAVEZ
↑  נתן ברון, שופטים ומשפטנים בארץ ישראל: בין קושטא לירושלים 1930–1900, ירושלים: הוצאת ספרים ע"ש י"ל מאגנס – האוניברסיטה העברית, תשס"ח 2008, עמ' 320
בית המון לאחר השיפוץ ותוספות הבנייה, יוני 2009
אמיר אולו

| --- | --- |
אין תמונה חופשית
 לידה:  9 במאי 1971 (בן 53) ירושלים, ישראל
 מדינה:  ישראל ישראל
 השתייכות:   צבא הגנה לישראל
 תקופת הפעילות:  1989–2017 (כ־28 שנים)
 דרגה:   אלוף-משנה
 תפקידים בשירות
 מפקד גדוד 601  מפקד יהל"ם  קצין ההנדסה של פיקוד הדרום  מפקד מחוז דן בפיקוד העורף
 פעולות ומבצעים
   המערכה ברצועת הביטחון   האינתיפאדה השנייה     מלחמת לבנון השנייה  מבצע עופרת יצוקה     מבצע צוק איתן
 
אמיר אולו (נולד ב-9 במאי 1971) הוא קצין צה"ל בדרגת אלוף-משנה, כיהן כמפקד מחוז דן בפיקוד העורף, שירת כמפקד גדוד 601 במלחמת לבנון השנייה וכמפקד יהל"ם במבצע עופרת יצוקה.
חייו

אולו נולד וגדל בשכונת קריית מנחם בירושלים, הוא אחד משבעה ילדים להורים שעלו ממרוקו ב-1964. עשה את מרבית שירותו הצבאי בחיל ההנדסה הקרבית.
באוקטובר 1994, בעת ששירת כמפקד פלוגה בקורס מ"כים, נפצע ואיבד את רגלו במהלך משימת הנחת מוקשים בלבנון. הוא עבר תקופת שיקום ממושכת במהלכה למד במכללה לפיקוד ולמטה וסיים תואר ראשון במזרחנות ומדע המדינה. הוא חזר לשירות קרבי מבצעי ומונה לסגן מפקד גדוד הנדסה.
ב-2005 מונה למפקד גדוד 601, גדוד הנדסה סדיר שב-2006 הוכפף לחטיבה 401. הוא פיקד על הגדוד במהלך מלחמת לבנון השנייה, בתחילת המלחמה לחם הגדוד תחת עוצבת ברעם ופוצץ בונקרים, מוצבים ומבנים של ארגון חזבאללה, בהם מוצבי צה"ל לשעבר, ברקן והרדוף. הגדוד השתתף בקרב מארון א-ראס וסייע בחילוץ חיילי יחידת אגוז ובטיהור הכפר. לאחר מכן הוכפף הגדוד לחטיבת הצנחנים ועסק בפתיחות צירים, מבצעי חילוץ ופינוי ומשימות הנדסה התקפיות.
ב-2007 מונה למפקד יהל"ם ופיקד עליה עד אוגוסט 2010, בתקופת כהונתו לחמה היחידה ברצועת עזה במהלך מבצע עופרת יצוקה. לאחר מכן שירת כקצין ההנדסה של פיקוד הדרום. ב-2014 מונה למפקד מחוז דן בפיקוד העורף, הוא מילא תפקיד זה עד אוגוסט 2017 ובסיומו פרש משירות הקבע.
נשוי להילה ואב לשלושה. עם רעייתו הקים את "יקב אולו" בעמק האלה. מתגורר בגבעת ישעיהו.
מסעדת 206

מסעדת 206 היא מסעדה ים-תיכונית הנמצאת בדרך משה סנה בצפון-מזרח תל אביב. ידועה בעיקר כ"מסעדת הבית" של מועדון הכדורסל מכבי תל אביב. ובשנות פעילויות הארוכות שלה.